**תקנון תחרות תיוגים ספטמבר 2023**

1. מכללת א.ר. פסגות בע"מ (להלן: "המכללה") עורכת 'תחרות תיוגים' ברשת האינסטרגם (להלן: "התחרות") אשר תתקיים החל מיום 3/9/2023 ועד ליום 27/9/2023 בשעה 20:00 בערב (להלן: ״תקופת התחרות״) עליה יחולו הוראות תקנון זה. המכללה תהא רשאית להאריך או לקצר את תקופת התחרות לפי לשיקול דעתה.
2. כל תלמיד הלומד במכללה במהלך חודש ספטמבר 2023 בתחום שוק ההון ו/או ייעוץ משכנתאות ו/או השקעות בנדל״ן ו/או יזמות עסקית יהיה זכאי להשתתף בתחרות (להלן: ״המשתתף״).
3. תנאי סף לכניסה להשתתפות בתחרות הינם: 1. ביצוע לפחות חמישה (5) תיוגים במספר מועדים שונים של העמוד הרשמי של המכללה באינסטגרם במסגרת הסטורי האישי של המשתתף באינסטגרם (להלן: ״התיוג״); ו- 2. שליחת צילום מסך של ביצוע התיוגים הנ״ל לרכזת הקורס של המשתתף (להלן: ״תיוג מאושר״). להסרת ספק, מובהר בזאת כי משתתף שלא יעמוד בתנאי הסף הנ״ל לא יהיה רשאי להשתתף בתחרות.
4. המשתתף אשר יבצע את מספר התיוגים הגבוה ביותר במהלך תקופת התחרות יזכה בתחרות אשר תיערך במסגרת כל אחד מתחומי הלימוד הנ״ל (קרי, בכל תחום לימוד יוכרז משתתף זוכה אחד). מובהר כי תיוג שאינו תיוג מאושר לא יספר במסגרת כמות התיוגים הנספרת לצורך זכייה בתחרות. בכל מקרה בו במועד סיום תקופת התחרות יהיה יותר מזוכה אחד עם אותה כמות תיוגים הפרס יינתן לכל הזוכים עם מרבית התיוגים (הזהים). הזוכים בתחרות יוכרזו ע״י המכללה עד שלושה ימים ממועד סיום תקופת התחרות.
5. בעצם ביצוע התיוג כל משתתף מאשר בזאת את השתתפותו בתחרות ומקבל על עצמו את הוראות תקנון זה במלואן תוך שחרור המכללה מכל טענה ו/או תביעה הקשורה להשתתפותו.
6. ביצוע התיוג מצד כל משתתף מהווה בזאת אישור למכללה לעשות שימוש בלתי מותנה ובלתי מוגבל בזמן בתיוג ו/או בפרטי המשתתף במסגרת הסטורי או הפיד של עמוד המכללה באינסטגרם, וכן בכל מדיה נבחרת אחרת לפי שיקול דעתה הבלעדי של המכללה, לרבות פרסום זכייתו של המשתתף בתחרות והמשתתף מאשר בזאת לפרסום פרטיו ולסיקור מלא של זכייתו - וזאת ללא קבלת כל תמורה נוספת ו/או אחרת מצד המכללה להוציא את הפרס בו זכה.
7. כל זוכה בתחרות יהיה זכאי לקבל במתנה קורס אחד במכללה בהתאם לתחום הלימוד כדלקמן (להלן: ״הפרס״):
   1. בתחום שוק ההון – אחד מהקורסים הבאים: מודלים/אופציות/קפיטל/דייטרייד.
   2. בתחום ייעוץ משכנתאות – אחד מהקורסים הבאים: משכנתאות מתקדם/תיווך/קפיטל.
   3. בתחום יזמות עסקית – אחד מהקורסים הבאים: קפיטל/תיווך.
   4. בתחום השקעות בנדל״ן – אחד מהקורסים הבאים: תיווך/נדל״ן חו״ל מוקלט.
8. בנוסף, כל משתתף שיבצע לפחות חמישה (5) תיוגים מאושרים יהיה זכאי לקבלת הנחה בשיעור של 30% מהמחירון לרכישת קורס נבחר מהקורסים השונים הנלמדים בתחומי הלימוד הנ״ל במכללה, וזאת עד ליום 1/11/2023.
9. המכללה רשאית לפסול את ההשתתפות ו/או את הזכייה של כל משתתף בתחרות עקב מעשה רמאות ו/או כשל טכני ו/או כל סיבה אחרת כגון חוסר הוגנות או פגיעה ביושרת התחרות.
10. המשתתף מתחייב לשפות ו/או לפצות את המכללה מיד עם דרישתה בגין כל נזק ו/או הוצאה שיגרמו לה עקב הפרת הוראות תקנון זה, לרבות הוצאות משפט ושכ"ט עו"ד, וזאת מבלי לפגוע בזכות המכללה לקבלת כל סעד אחר העומד לה בדין.
11. הזכייה בפרס הינה אישית של כל משתתף ואינה ניתנת לשינוי ו/או ביטול ו/או להעברה לאחר. המשתתף מצהיר בעצם השתתפותו בתחרות כי חשבון האינסטגרם באמצעותו הוא מבצע תיוג הינו חשבונו האישי ובבעלותו הבלעדית.
12. הוראות תקנון זה כפופות, בשינויים המחויבים, להוראות תקנון המכללה ומדיניות הפרטיות המפורסמים באתר האינטרנט של המכללה ו/או להוראות הסכם ההתקשרות הפרטני של כל משתתף עימה. תקנון זה מנוסח בלשון זכר יחיד לצרכי נוחות בלבד ומתייחס במידה שווה גם לנשים. בכל מקרה של סתירה ו/או שוני בין תקנון זה לבין כל פרסום אחר בנוגע לתחרות, תגברנה הוראות התקנון.
13. תקנון זה מעודכן נכון ליום 23/8/2023. כל שינוי שייערך בתקנון יחול באופן אוטומאטי על כל משתתף ממועד שינוי התקנון ואילך. המשתתף מוזמן לשוב ולעיין בתקנון המתוקן אשר יפורסם באתר המכללה מעת לעת, ויהיה אחראי להתעדכן בתנאים ו/או בשינויים הנ"ל. השתתפות המשתתף בתחרות מהווה תנאי להסכמה לשינויים אלה (ככל שיהיו).
14. המכללה רשאית בכל עת להפסיק את התחרות ו/או ההשתתפות בה ו/או לבטלה (כולה או חלקה) וכן לשנות את תנאיה ו/או מועדיה ו/או כל פרט אחר הקשור אליה, לרבות שינוי תקנון זה, לפי שיקול דעתה הבלעדי.
15. המכללה או מי מטעמה שומרת לעצמה את הזכות למנוע השתתפותו של כל משתתף, מכל סיבה שהיא ולפי שיקול דעתה, לרבות כתוצאה מתקלה טכנית במערכות המכללה.
16. במקרה שייבצר מהמשתתף הזוכה לקבל את הפרס מכל סיבה שהיא, אזי רשאית המכללה להעביר את הפרס למשתתף הזוכה הבא בתור על פי סדר הזכייה ועל פי שיקול דעתה הבלעדי. במקרה כאמור לעיל זכאותו של המשתתף הזוכה המקורי לפרס תתבטל.
17. כל משתתף זוכה יהיה רשאי לממש את הפרס עד ולא יאוחר מ-12 חודשים ממועד פרסום זכייתו. במידה ולא ימומש הפרס במועד לא יינתן למשתתף פיצוי או החזר כספי כלשהו, לרבות, בין היתר, בשל אי מימוש הפרס ו/או אי קבלתו ו/או אי קבלתו במלואו ו/או כל פגם שעלול ליפול בפרס ו/או כל סיבה אחרת ללא יוצא מן הכלל.
18. ההשתתפות בתחרות על כל הכרוך בה הנה באחריותו הבלעדית של המשתתף. תנאי להשתתפות המשתתף בתחרות הינו כי הוא מסכים, מצהיר ומתחייב בזאת כי הוא פוטר את המכללה ו/או כל מי מטעמה, מכל טענה ו/או תביעה ו/או דרישה הקשורה במישרין ו/או בעקיפין לתחרות.
19. מבלי לגרוע מכלליות האמור לעיל, בהשתתפותו בתחרות מסכים המשתתף כי כל תקלה, שיבוש, איחור וכד', אשר מקורם בכוח עליון, מגפת וירוס הקורונה (או כל מגפה אחרת), פעולות איבה, מלחמה, שביתה, פיגועים, אסונות טבע וכיו"ב אשר אינם תלויים במכללה, לא יחשבו להפרה של תקנון זה ולא יזכו את המשתתף בכל סעד ו/או זכות ו/או תרופה. ט.ל.ח.